אפרת פינקל

אפרת פינקל (נולדה ב-11 באוגוסט 1993) היא עיתונאית ואשת תקשורת חרדית ישראלית.

ביוגרפיה
פינקל נולדה בירושלים למשפחת פינקל, משפחת רבנים מפורסמת בציבור החרדי. אמהּ של אפרת, ציפה פינקל, היא בתם של הרב יוסף גליקסברג, ששימש כרב העיר גבעתיים, ואילה גליקסברג, דוקטור לפילוסופיה ופעילת ציבור, ואחותו של יוצר ובמאי הקולנוע נפתלי גליקסברג. אפרת פינקל היא נינתו של הרב חיים זאב פינקל ראש ישיבת היכל התלמוד בתל אביב, ומשגיח בישיבת מיר בירושלים.

את לימודיה עשתה בסמינר החדש והיא סטודנטית להיסטוריה באוניברסיטה הפתוחה.

בין השנים 2014–2017 שימשה כראש צוות בורסה בבנק לאומי.

קריירה עיתונאית 
את הקריירה העיתונאית שלה החלה ככתבת באתר האינטרנט "פאשקעוויל", שם עסקה בסיקור וניתוח מגמות פרסום, דיגיטל ומדיה. משם המשיכה לעיתון "חדשות בקהילה" שם שימשה ככתבת פוליטיקה ואקטואליה.

בדצמבר 2019 מונתה לעורכת "ערוץ יהדות" באתר וואלה, ובחודש יולי 2020, בעקבות משבר הקורונה, פוטרה מהאתר לאחר שערוץ היהדות בו, נסגר. במהלך 2020 הגישה תוכנית שבועית בשם "קול כבודן" עם הסטנדאפיסטית הניה שוחט, ברדיו כאן מורשת.

באותה שנה השתתפה פינקל בסדרה הדוקומנטרית "נייעס" מבית כאן 11 העוסקת בעולם התקשורת החרדית.

פינקל השתתפה מעת לעת כפאנליסטית בתוכנית "הפטריוטים" המשודרת בערוץ 14.

בפברואר 2021 החלה לשמש ככתבת פוליטית של "ערוץ 14", ובהמשך עברה לסקר את תחום החינוך בערוץ.

בפברואר 2022 הודיעה על עזיבת ערוץ 14 ומעבר לחדשות 13 בתפקיד כתבת הצפון בערוץ.

במרץ 2023, זמן קצר לאחר נישואיה, הודיעה על עזיבת חדשות 13.

חיים אישיים 
פינקל נישאה ב-2023 לקובי לב  והם מתגוררים בירושלים.

קישורים חיצוניים

 אפרת פינקל, ברשת החברתית LinkedIn
 
 ארכיון הכתבות של אפרת פינקל, באתר "פאשקעוויל"
דף התוכנית "קול כבודן", באתר כאן
  הסדרה "נייעס", באתר כאן
 
 
  
 
 לינוי משעלי, העיתונאית שמאחורי השלט שכבש את הרשת חושפת לסרוגים: "המשפחה שלי לא אהבה בכלל", באתר סרוגים, 3 באוגוסט 2020
 פנינה פויפר, צעירים חרדים בבלפור: מזדהים עם המסר, חוששים מהחילוניות, באתר שיחה מקומית, 3 באוגוסט 2020
 
 
 אריאל שנבל, "קיים אצלי דיסוננס בין ילדה טובה לנמר עם אמביציה מופרעת", באתר מקור ראשון, 20 בפברואר 2022

הערות שוליים

בוגרות האוניברסיטה הפתוחה
בוגרי האוניברסיטה הפתוחה
סגל בקהילה
סגל וואלה!
סגל ערוץ 20
אפרת
עיתונאיות חרדיות ישראליות
עיתונאיות ישראליות
עיתונאים ישראלים
פרסומאיות ישראליות
שדרניות רדיו ישראליות
שדרני רדיו ישראלים
סגל חדשות 13
ישראליות שנולדו ב-1993
ישראלים שנולדו ב-1993